Nelson Angelo Piquet

Nelson Ângelo Tamsma Piquet Souto Maior (g. 1985 m. liepos 25 d., Heidelberge, Vokietijoje) – buvęs Formulės 1 lenktynininkas iš Brazilijos, tris kartus Formulės 1 čempiono Nelson Piquet sūnus.

Po 2009 m. Vengrijos GP brazilas buvo atleistas iš Renault ekipos.Oficialu: R. Grosjeanas pakeis N. Piquet

2015 m. brazilas tapo pirmuoju Formulės E čempionu. Taip pat jis lenktyniauja LMP1 grupėje FIA ilgų distancijų lenktynių pasaulio čempionate.

 Karjera 

 Prieš Formulę 1 
Nelsono karjera prasidėjo 1993 m., kai jis pradėjo lenktyniauti Brazilijos kartingų čempionate. Ten jis lenktyniavo iki pat 2001 m., o po to persikėlė į Formula 3 Suamericana čempionatą.

2003 m. jis persikėlė į Didžiosios Britanijos Formula 3 čempionatą. Tais metais jis atstovavo Piquet Sports komandai ir baigė sezoną trečioje vietoje su šešiomis pergalėmis. Tais metais jis pirmą kartą išbandė Formulės 1 bolidą Williams F1 ekipoje.

Kitais metais jis laimėjo Britanijos Formula 3 čempionatą ir tapo jauniausiu per visą čempionato istoriją čempionu, jam tuo metu buvo 19 metų 2 mėnesiai.

2005 m. brazilas startavo A1 ir GP2 čempionatuose. Pastarajame jis laimėjo vienerias lenktynes Belgijoje. Taip pat metų pabaigoje jis išbandė BAR ekipos bolidą.

Antrais metais GP2 čempionate jis tapo vicečempionu ir nusileido tik britui Lewis Hamiltonui.

 Renault 
2007 m. sezone brazilas tapo oficialiu Renault ekipos pilotu bandytoju ir atsarginiu pilotu.

2008 m. sezone brazilas tapo oficialiu Renault ekipos pilotu, o jo komandos draudu paskirtas sugrįžęs į prancūzų ekipą du kartus pasaulio čempionas Fernando Alonso. Sezono pradžioje Nelsonui Piquet sunkiai sekėsi valdyti savo bolidą – iš 7 pirmųjų savo lenktynių jis finišavo tik dvejose, o pirmuosius savo taškus jis pelnė Prancūzijos GP finišavęs 7 vietoje. Netrukus brazilas pasiekė ir kol kas aukščiausią savo vietą Formulėje 1 – antrąją vietą Vokietijoje puikiai pasinaudojęs saugos atumobilio faze ir sustojęs techninio aptarnavimo zonoje vos kartą. Vėliau sezone brazilas finišavo dar tris kartus taškų zonoje, o jų surinkęs 19, baigė sezoną 12 vietoje.

2009 m. rugpjūčio 3 d. Nelson Angelo Piquet patvirtino pasitraukimą iš Renault komandosOficialu: N. Piquet paliko „Renault“ komandą (www.f-1.lt 2009-08-04).

 Formulės 1 rezultatai 
 Sezonas Komanda Pakaba Variklis 1 2 3 4 5 6 7 8 9 10 11 12 13 14 15 16 17 18 Galutinė vieta Taškai 2008 ING Renault F1 Team Renault R28 Renault RS27 2.4 V8 AUSRet MAL11 BHRRet ESPRet TUR15 MONRet CANRet FRA7 GBRRet GER2 HUN6 EUR11 BELRet ITA10 SINRet JPN4 CHN8 BRARet 12 19 2009 ING Renault F1 Team Renault R29 Renault RS27 2.4 V8 AUSRet MAL13 CHN16 BHR10 ESP12 MONRet TUR16 GBR12 GER13 HUN12 EUR BEL ITA SIN JPN BRA ABU 21 0
* – Sezonas vyksta.

 Nuorodos 

 Nelson Piquet Jr. oficiali svetainė 

 Šaltiniai 

Piquet, Jr
Piquet, Jr